బీజింగ్: రెండు సూపర్పవర్ దేశాలైన అమెరికా, చైనా మధ్య సంబంధాలు మరింత క్షీణస్తున్న సంకేతాలు కనిపిస్తున్నాయి. దక్షిణ చైనా సముద్రంలో మరోసారి ఉద్రిక్త వాతావరణం తలెత్తింది. బీజింగ్ ఆక్రమిత దక్షిణ చైనా సముద్రంలోని వివాదాస్పద దీవి సమీపానికి అమెరికా యుద్ధ నౌక వెళ్లడంతో చైనా ఘాటుగా స్పందించింది. ఇది పూర్తిగా రెచ్చగొట్టే చర్చేనంటూ మండిపడింది. వివాదాస్పద ట్రిటాన్ ఐలాండ్కు 12 నాటికల్ మైళ్ల సమీపంలోకి అమెరికా యుద్ధ నౌక స్టెథెమ్ వెళ్లింది. చైనా, తైవాన్, వియత్నాంలు ఈ దీవి తమదంటే తమదంటూ క్లెయిమ్ చేసుకుంటున్నాయి. ఈ నేపథ్యంలో ట్రిటాన్ దీవి సమీపానికి అమెరికా యుద్ధనౌక వెళ్లడంపై ఘాటుగా స్పందించిన చైనా...అమెరికా యత్నాలను తిప్పికొట్టేందుకు చైనా నౌకలతో పాటు యుద్ధవిమానాలను రంగంలోకి దింపింది. తమ జలాల్లోకి ఏ యుద్ధనౌకను అనుమతించేది లేదని, రెచ్చగొడితే సహించమని చైనా రక్షణ శాఖ ప్రతినిధి లూ కాంగ్ హెచ్చరించినట్టు జిన్హువా వార్తా సంస్థ పేర్కొంది. ట్రంప్ అధికారంలోకి వచ్చిన తర్వాత దక్షిణ చైనా సముద్రంలో అమెరికా యుద్ధ నౌకలు సంచరించడం ఇది రెండోసారి.
beasing: rendu superpavar deshaalaina america, chaina madhya sambandhaalu marinta ksheenastunna sanketaalu kanipistunnaayi. dakshina chaina samudramlo marosari udrikta vaataavaranam talettindi. beasing aakramita dakshina chaina samudramloni vivaadaaspada deevi sameepaaniki america yuddha nauka velladamtho chaina ghaatugaa spandinchindi. idhi puurtigaa rechagotte charchenantu mandipadindi. vivaadaaspada tritan ilandku 12 natical mailla sameepamloki america yuddha nauka stethem vellindi. chaina, taivan, viyatnaamlu ee deevi tamadante tamadantu claim chesukuntunnayi. ee nepathyamlo tritan deevi sameepaaniki america yuddhanauka velladampai ghaatugaa spandinchina chaina...america yatnaalanu tippikottenduku chaina naukalatho paatu yuddhavimaanaalanu rangamloki dimpindi. tama jalaalloki e yuddhanaukanu anumatinchedi ledani, rechagodithe sahinchamani chaina rakshana saakha pratinidhi luu cong heccharinchinattu jinhuwa varta samstha perkondi. trump adhikaaramloki vachina tarvaata dakshina chaina samudramlo america yuddha naukalu sancharinchadam idhi rendosari.